stanford-oval/wikipedia huggingface dataset:
In The Mood
Musiikki ja tyyli

Yhtyeen musiikillista linjaa on hankala kuvailla lyhyesti, mutta ohjelmistossa on vahvasti edustettuna kitaravetoinen rytmimusiikki, jossa on vaikutteita erityisesti 1950- ja 1960-luvuilta. In The Mood on tunnettu tyylillisestä tinkimättömyydestään, energisestä lavaesiintymisestään sekä siitä, että esitettävä ohjelmisto poikkeaa olennaisesti muista tanssilavoja ja -ravintoloita kiertävistä yhtyeistä. Lisäksi esiintymiset noudattavat harvoin tiukkaa kaavaa: spontaaniudelle ja yllätyksellisyydelle on jätetty tarkoituksella tilaa.
In The Mood sovittaa kappaleet itse: sovituksissa on yhtyeen jäsenten kirjavan musiikillisen taustan ansiosta elementtejä niin rautalankamusiikista, jazzista, bluesista, countrysta, rockista, punkista, soulista kuin funkistakin. Yhtyeellä on ohjelmistossaan myös enenevässä määrin omaa tuotantoa, jossa on vaikutteita useista edellä mainituista tyyleistä. Tärkeänä perusperiaatteenaan In The Mood pitää sitä, että vaikka sen esittämä musiikki on tanssittavaa, siinä on sisältöä erityisesti musiikin kuuntelijalle.
Kokoonpano

Yhtyeen alkuperäisjäseniä ovat kitaristi Ilari Haavisto sekä basisti Paavo Rahkila. In The Moodin nykyinen solisti (vuodesta 2013) on Suvi Karjula, joka tuli suuremman yleisön tietoisuuteen jo ennen yhtyeeseen liittymistään menestyttyään Seinäjoen Tangomarkkinoilla. Yhtyeen aiemmat solistit olivat Maija Tenkanen sekä Mariina Niittymäki. Kesäkuussa 2015 toiseksi kitaristiksi liittyi Turo Rytkyn tilalle Jukka-Pekka Berg, joka vaikutti yhtyeessä kesäkuuhun 2018 asti. Helmikuussa 2016 yhtyeen rumpaliksi Pasi Järvisen tilalle kiinnitettiin Dmitri Dmitrenko.
Kokoonpano > Kokoonpano 2016–

Dmitri Dmitrenko (rummut, laulu)
Ilari Haavisto (kitara, mandoliini, laulu)
Toni Kälviäinen (haitari, urut)
Suvi Karjula (laulu, kitara, perkussiot)
Paavo Rahkila (bassokitara, kontrabasso ja taustalaulu)
Diskografia

Ajatustenlukija, 2010 Sony Music Entertainment Finland
Mä tahdon pojan (single), 2010
Meriunelma (single), 2015
Jos tehdään niin (single), 2016
In The Mood (EP), 2017
Särkkä (Helsinki)

Panoraama Särkän linnoituksista
Särkkä (ruots. Långören) on pieni saari Helsingin Kaivopuiston edustalla. Saari on pituudeltaan noin 250 metriä, ja sen etäisyys mantereelta Kaivopuiston rannasta on noin 500 metriä. Särkkä kuuluu Suomenlinnan kaupunginosaan, jonka linnoitusjärjestelmän osia saarella myös on. Särkän ja Suomenlinnan välisessä Särkänsalmessa on yksi Eteläsataman sisääntuloväylistä. Saarella sijaitsee pursiseura Merenkävijät ry sekä Royal Ravintoloiden ylläpitämä Ravintola Särkänlinna.
Aiheesta muualla

Kuvia tai muita tiedostoja aiheesta Särkkä Wikimedia Commonsissa
Ravintola Särkänlinna
Yhteysliikenne Särkän ja Harakan saarille (Arkistoitu – Internet Archive)
Pursiseura Merenkävijät
Tankin piirikunta

Sijainti Khyber Pakhtunkhwan provinssissa.
Tankin piirikunta (urduksi ٹانک, ṭāṅk) on piirikunta Khyber Pakhtunkhwan provinssissa Pakistanissa. Tankin piirikunnan pääkaupunki on myös nimeltään Tank. Piirikunnan väkiluku oli 391 885 vuonna 2017.
Hsiao Bi-khim

| Hsiao Bi-khim 蕭美琴 |
| --- | --- |
 Hsiao vuonna 2022.
Kiinan tasavallan varapresidentti
 20. toukokuuta 2024–  
Presidentti:  Lai Ching-te
Edeltäjä:  Lai Ching-te
Taiwanin Yhdysvaltain edustaja
 20.7.2020 – 1.12.2023  
Presidentti:  Tsai Ing-wen
Edeltäjä:  Stanley Kao
Seuraaja:  Alexander Yui
Taiwanin parlamentin jäsen
 2002–2008 2012–2020  
Henkilötiedot
Syntynyt: 7. elokuuta 1971 (ikä 53)  Kōbe, Japani
Kansalaisuus:   taiwanilainen (1971–)  yhdysvaltalainen (1971–2002)
Tiedot
Puolue:  DPP
Tutkinnot:  Columbian yliopisto Oberlin College
Hsiao Bi-khim (kiin.: 蕭美琴; pinyin: Xiāo Měiqín; Pe̍h-ōe-jī: Siau Bí-khîm, s. 7. elokuuta 1971) on taiwanilainen poliitikko ja diplomaatti, joka on toiminut 20. toukokuuta 2024 lähtien maansa varapresidenttinä. Tätä ennen Hsiao toimi Taiwanin epävirallisena suurlähettiläänä Yhdysvaltoihin vuodesta 2020 lähtien.
Hsiao on myös yksi Taiwanin demokratiasäätiön sekä Taiwanin naisurheilijoiden yhdistyksen perustajajäsenistä.
Tausta ja yksityiselämä

Hsiao syntyi vuonna 1971 Kōbessa, Japanissa. Hänen isänsä Xiao Qingfen toimi presbyteerisen kirkon pastorina Japanissa. Hänen äitinsä puolestaan on yhdysvaltalainen musiikkitieteilijä. Perheeseen kuuluu myös kaksi sisarusta, joista Hsiao on vanhin. Perhe muutti sittemmin Taiwanin eteläosiin, jossa Hsiao kasvoi ja kävi koulunsa lukioon asti.
Lukion jälkeen Hsiao muutti Yhdysvaltoihin, jossa hän aloitti korkeakouluopintonsa. Hän valmistui kandidaatiksi Oberlin Collegesta pääaineenaan Itä-Aasian opinnot, jonka jälkeen hän vaihtoi politiikan tutkimukseen valmistuen maisteriksi Columbian yliopistosta. Yhdysvalloissa opiskellessaan hän myös liittyi demokraattisen edistyspuolueen (DPP) paikallisosaston jäseneksi.
Hsiao on vanhempiensa kautta sekä Taiwanin että Yhdysvaltain kansalainen. Hän luopui Yhdysvaltain kansalaisuudestaan vuonna 2002, kun Taiwanissa säädettiin laki, jonka nojalla valtion virkamiehet eivät saa olla kaksoiskansalaisia.
Poliittinen ura

Palattuaan Taiwaniin vuonna 1996 Hsiao valittiin DPP:n kansainvälisen valiokunnan johtoon. Vuonna 2000 hänestä tuli Taiwanin presidentin viraston neuvonantaja. Lisäksi hän toimi presidentti Chen Shui-bianin tulkkina. Journalist-lehti julkaisi marraskuussa 2000 myöhemmin perättömäksi todetun huhun, jonka mukaan Taiwanin silloinen varapresidentti Annette Lu oli sanonut Chenilla ja Hsiaolla olevan salasuhde.
Poliittinen ura > Taiwanin parlamentissa

Tammikuussa 2001 Hsiao ilmoitti lähtevänsä ehdolle parlamenttivaaleissa DPP:n ehdokkaana. Huolimatta siitä, että Hsiao oli muuttanut takaisin Taiwaniin, hän asettui ehdolle ulkotaiwanilaisia edustavien vaalipiirissä. Hän katsoi olevansa sopiva tehtävään kansainvälisen kokemuksensa takia. Hänet valittiin parlamenttiin joulukuussa 2001.
Vuosina 2003–2005 Hsiao toimi myös Liberal Internationalin varapuheenjohtajana. Hän oli tuolloin nuorin ja ainoa aasialainen, joka toimi järjestön puheenjohtajistossa. Myöhemmin Hsiao kertoi, että Sofiassa pidetyssä LI:n kokouksessa tuntemattomat henkilöt varjostivat häntä ja muita DPP:n edustajia. Hsiao epäili näiden olevan Kiinan vakoilijoita.
Vuoden 2008 parlamenttivaaleissa Hsiao hävisi puolueensa esivaalit, eikä siksi päässyt ehdokkaaksi. Hän teki kuitenkin paluun parlamenttiin vuoden 2012 vaaleissa.
Vuonna 2010 Hsiao yritti murtaa Kuomintangin valta-asemaa Hualienin piirikunnassa asettuen ehdolle parlamenttivaaleissa. Hän kuitenkin hävisi täpärästi. Tämän jälkeen hän alkoi työstämään paikallista DPP:n osastoa ja onnistui voittamaan Kuomintangin ehdokkaan parlamenttivaaleissa vuonna 2016.
Poliittinen ura > Diplomaattina

Hsiao oli ehdolla vuoden 2020 parlamenttivaaleissa, mutta hävisi Kuomintangille ja tippui parlamentista. Sen jälkeen presidentti Tsai Ing-wen ilmoitti nimittävänsä tämän maan Yhdysvaltain edustajaksi. Hän oli ensimmäinen nainen kyseisessä virassa.
Hsiao osallistui virallisena kutsuvieraana Joe Bidenin virkaanastujaisiin 20. tammikuuta 2021. Kyseessä oli ensimmäinen kerta, kun Taiwanin edustaja kutsuttiin Yhdysvaltain presidentin virkaanastujaisiin sen jälkeen, kun Yhdysvallat katkaisi viralliset diplomaattisuhteensa Kiinan tasavaltaan vuonna 1979. Tätä ennen Taiwanin edustajat ovat päässeet tapahtumaan ainoastaan Yhdysvaltain kongressin yksittäisten edustajien aveceina. Helmikuussa 2021 Hsiao tapasi Yhdysvaltain apulaisulkoministerin Sung Kimin.
Hsiaon on arveltu lähtevän mukaan vuoden 2024 presidentinvaaleihin Lai Ching-ten varapresidenttiehdokkaana. Lai on sanonut haluavansa varapresidentikseen nimenomaan naisen, ja epäilykset nimenomaan Hsiaon valinnasta nousivat puheenaiheeksi marraskuun 2023 alussa, kun tämän kerrottiin matkustavan takaisin Taiwaniin hieman ennen ehdokasasettelun päättymistä. Lai ilmoitti valinneensa Hsiaon varapresidenttiehdokkaakseen 20. marraskuuta. Hsiao väistyi diplomaatinvirastaan 1. joulukuuta ja hänen seuraajakseen nimitettiin Alexander Yui.
Poliittinen ura > Taiwanin varapresidentiksi

William Lai voitti vuoden 2024 presidenttivaalit saatuaan 40 % äänistä, minkä johdosta Hsiao nousee maan varapresidentiksi. Virkaanastujaiset on tarkoitus pidettiin 20. toukokuuta 2024.
Poliittisia kantoja

Noustessaan Yhdysvaltain edustajaksi vuonna 2020 Hsiao sanoi, että Kiinan harrastama susisoturidiplomatia ei ole mitään uutta Taiwanissa. Hsiao antoi itse itselleen lempinimen "Kissasoturi", joka oli vastaveto kiinalaisille susisotureille.
Parlamentissa Hsiao on profiloitunut muun muassa vahvana seksuaali- ja sukupuolivähemmistöjen oikeuksien ajajana. Hän yritti saada maata laillistamaan samaa sukupuolta olevien avioliiton jo vuonna 2006. Toimiessaan Hualienin parlamenttiedustajana paikalliset äänestäjät yrittivät järjestää ennenaikaiset vaalit hänen paikastaan poistamalla hänen mandaattinsa. Tähän vaadittava adressi ei kuitenkaan kerännyt tarpeeksi allekirjoituksia.
Kunnianosoituksia

Loistavan tähden ritarikunta (Taiwan, 2024)
Särkjärvi (Loviisa)

| Särkjärvi |
| --- | --- |
Valtiot:  Suomi 
Paikkakunta:  Loviisa, Lapinjärvi
Koordinaatit:  60°30′30″N, 26°22′32″E
Järvinumero:  15.009.1.004
Mittaustietoja
Pinnankorkeus:  25,2 m 
Rantaviiva:  9,02 km 
Pinta-ala:  2,18 km² 
Tilavuus:  0,0078 km³ 
Keskisyvyys:  3,6 m 
Suurin syvyys:  5,6 m 
 fiSärkjärvi 
Särkjärvi on karu ja kirkasvetinen järvi Loviisan ja Lapinjärven rajalla itäisellä Uudellamaalla. Sen pinta-ala on 2,2 neliökilometriä. Etäisyys Loviisan keskustasta on yhdeksän kilometriä itäkoilliseen ja Helsingistä 87 kilometriä itäkoilliseen.
Maantiede

Särkjärven pituus etelästä pohjoiseen on 2,5 kilometriä. Leveys on noin kilometrin. Saaria on kaksi: Rajasaari itärannan kupeessa ja Kakarsaari järven pohjoisosassa. Loviisan ja Lapinjärven raja kulkee Rajasaaren kautta. Särkjärven luoteis- ja keskiosa kuuluu Lapinjärveen. Syvin kohta sijaitsee altaan keskiosassa. Järven näkösyvyydeksi on arvioitu neljä metriä, joka ylittää järven keskisyvyyden.
Särkjärvi on puhdasvetinen ja luonnontilainen. Vesitilavuus on 7 798 000 kuutiometriä. Rantoja reunustaa metsämaa, huviloita on kymmenittäin, vakituisia asukkaita on muutamia. Järven puhtautta on vaalittu kieltämällä moottoriliikenne ja minimoimalla metsätalouden ja loma-asutuksen vaikutus. Järven laskuoja Särkijärvibäcken alkaa lounaisrannalta ja virtaa Taasianjokeen, joka laskee Suomenlahteen.
Särkjärvi (15.009.1.004) kuuluu Särkijärvibäckenin valuma-alueeseen (15.009), joka on kolmannen jakovaiheen vesistö Taasianjoen vesistössä (15). Särkjärvi on Särkijärvibäckenin alueen laajin makean veden allas, alueeseen kuuluu myös Tervajärvi, Pitkäjärvi ja Myllykylänlampi.
Särkjärvi on viidenneksi laajin Loviisan 42:sta vähintään hehtaarin laajuisesta järvestä. Seuraavaksi laajimmat ovat Vuohijärvi, Yläallas ja Lappominjärvi.
Suurkaani

Suurkaani oli koko mongolivaltakunnan hallitsija. Suurkaanin valitsi mongolien atelisneuvosto kurultai, joka kokoontui mongolien ydinmailla edellisen suurkaanin kuoltua. Neuvoston kokoukseen saavuttiin kuukausienkin ratsastusmatkan päästä.
Ensimmäiset suurkaanit olivat Tšingis-kaani (1206–1227), Ögödei-kaani (1229–1241), Güyük-kaani (1246–1248), Möngke-kaani (1251–1259) ja Kublai-kaani (1260–1294).
Survivor Series (1997)

Survivor Series (1997) oli yhdestoista vuosittainen Survivor Series showpaini pay-per-view (PPV) tapahtuma, minkä järjesti World Wrestling Federation. Se pidettiin 9. marraskuuta, 1997 Molson Centressä Montreal, Quebecissä. Paikanpäällä yleisöä oli 20,593.
Päätapahtuma matsina nähtiin WWF Mestaruus matsi, Bret Hart vastaan Shawn Michaels. Ottelu päättyi Michaelsin voittoon, kun WWF:än johtaja Vince McMahon käski tuomaria soittaa kelloa, kun Shawn saisi lukittua Hartin oman luovutusliikkeen, Sharpshooteriin. Michaels voitti matsin ja WWF -mestaruuden, vaikka Bret ei koskaan luovuttanutkaan. Tämän jälkeen Hart sylkäisi McMahonin kasvoille ja rikkoi 20 000 dollarin edestä kehätarvikkeita. Huhun mukaan Hart on myös lyönyt McMahonia kulissien takaisilla lavoilla. Bret myös lähti jo seuraavana päivänä WWF:än kilpailevaan yhtiöön World Championship Wrestlingiin. Tätä on alttu kutstua Montreal Screwjobiksi Vasta tammikuussa 2010 Hart teki paluunsa WWE:hen.
Matsit ja tulokset

| # | Tulokset | Stipulaatiot | Aika |
| --- | --- | --- | --- |

| 1 | New Age Outlaws (Billy Gunn ja Road Dogg) ja The Godwinns (Henry ja Phineas) voittivat The Headbangersit (Mosh ja Thrasher) ja The New Blackjacksit (Blackjack Windham ja Blackjack Bradshaw) | 4 vastaan 4 Survivor Series eliminaatio matsi | 15:27 |
| 2 | The Truth Commission (The Jackyl, The Interrogator, Sniper, ja Recon) voittivat Disciples of Apocalypsen (Crush, Chainz, 8-Ball, ja Skull) | 4 vastaan 4 Survivor Series eliminaatio matsi | 09:59 |
| 3 | Team Canada (The British Bulldog, Jim Neidhart, Doug Furnas ja Phil Lafon) voitti Team USA:n (Vader, Goldust, Marc Mero ja Steve Blackman) (Sablen kanssa) | 4 vastaan 4 Survivor Series eliminaatio matsi | 17:47 |
| 4 | Kane (Paul Bearerin kanssa) voitti Mankindin. | Tavallinen matsi | 09:29 |
| 5 | The Road Warriors (Hawk ja Animal), Ahmed Johnson ja Ken Shamrock voittivat Nation of Dominationin (The Rock, Faarooq, Kama Mustafa ja D'Lo Brown) | 4 vastaan 4 Survivor Series eliminaatio matsi | 20:34 |
| 6 | Steve Austin voitti Owen Hartin (c) (The British Bulldogin, Jim Neidhart, Doug Furnas ja Phil Lafonin kanssa) | Tavallinen matsi WWF Intercontinental Mestaruudesta | 04:04 |
| 7 | Shawn Michaels voitti Bret Hartin (c) | Tavallinen matsi WWF Mestaruudesta | 12:11 |
Matsit ja tulokset > Survivor Series eliminaatio matsit

1
| Eliminaatio # | Painija | Tiimi | Eliminoija | Aika |  |
| --- | --- | --- | --- | --- | --- |
| 1 | Henry Godwinn | Godwinns & Outlaws | Bradshaw | 3:58 |  |
| 2 | Barry Windham | Headbangers & Blackjacks | Phineas Godwinn | 5:16 |  |
| 3 | Mosh | Headbangers & Blackjacks | Billy Gunn | 8:43 |  |
| 4 | Phineas Godwinn | Godwinns & Outlaws | Thrasher | 12:39 |  |
| 5 | Bradshaw | Headbangers & Blackjacks | Road Dogg | 13:46 |  |
| 6 | Thrasher | Headbangers & Blackjacks | Billy Gunn | 15:27 |  |
Selviytyjä(t):: Road Dogg & Billy Gunn (New Age Outlaws)
2
| Eliminaatio # | Painija | Tiimi | Eliminoija | Aika |  |
| --- | --- | --- | --- | --- | --- |
| 1 | Chainz | D.O.A. | The Interrogator | 1:18 |  |
| 2 | The Jackyl | Truth Commission | 8-Ball | 2:52 |  |
| 3 | Recon | Truth Commission | Skull | 5:20 |  |
| 4 | Skull | D.O.A. | Sniper | 6:30 |  |
| 5 | 8-Ball | D.O.A. | The Interrogator | 8:51 |  |
| 6 | Sniper | Truth Commission | Crush | 9:47 |  |
| 7 | Crush | D.O.A. | The Interrogator | 9:59 |  |
Selviytyjä(t):: The Interrogator (Truth Commission)
3
| Eliminaatio # | Painija | Tiimi | Eliminoija | Aika |  |
| --- | --- | --- | --- | --- | --- |
| 1 | Steve Blackman | Team USA | Ulos laskettiin | 5:47 |  |
| 2 | Jim Neidhart | Team Canada | Vader | 7:32 |  |
| 3 | Phil Lafon | Team Canada | Vader | 9:07 |  |
| 4 | Marc Mero | Team USA | Doug Furnas | 11:59 |  |
| 5 | Goldust | Team USA | Ulos laskettiin | 17:00 |  |
| 6 | Doug Furnas | Team Canada | Vader | 17:35 |  |
| 7 | Vader | Team USA | British Bulldog | 17:47 |  |
Selviytyjä(t):: British Bulldog (Team Canada)
4
| Eliminaatio # | Painija | Tiimi | Eliminoija | Aika |  |
| --- | --- | --- | --- | --- | --- |
| 1 | Hawk | Road Warriors | The Rock | 2:15 |  |
| 2 | Faarooq | Nation of Domination | Ahmed Johnson | 4:39 |  |
| 3 | Ahmed Johnson | Road Warriors | The Rock | 6:19 |  |
| 4 | Kama Mustafa | Nation of Domination | Animal | 10:53 |  |
| 5 | Animal | Legion of Doom | Ulos laskettiin | 15:22 |  |
| 6 | D'Lo Brown | Nation of Domination | Ken Shamrock | 17:11 |  |
| 7 | The Rock | Nation of Domination | Ken Shamrock | 20:34 |  |
Selviytyjä(t):: Ken Shamrock (Legion of Doom)
Ingvar Carlsson (ralliautoilija)

| Ingvar Carlsson |
| --- | --- |
 Ingvar Carlsson vuonna 1995
Henkilötiedot
Syntynyt: 2. huhtikuuta 1947 Nyköping, Ruotsi
Kuollut: 28. lokakuuta 2009 (62 vuotta) Nyköping, Ruotsi
Kansalaisuus:   Ruotsi
WRC-ura
Aktiivivuodet:  1974 - 1991
Kartanlukija(t):   Per Carlsson  Jan Olof Bohlin  Claes Billstam  Benny Melander
Entiset tallit:  Datsun BMW Fiat Mercedes Mazda
Kilpailuja:  42
Maailmanmestaruuksia:  0
Voittoja:  2
Palkintosijoja:  4
Erikoiskoevoittoja:  57
MM-pisteitä:  125
Ensimmäinen kilpailu:  Portugalin ralli 1974
Ensimmäinen voitto:  Ruotsin ralli 1989
Viimeinen voitto:  Uuden-Seelannin ralli 1989
Viimeinen kilpailu:  Australian ralli 1991
Sijoitus kaudella 1991:  16. (13 p.)
Ingvar Carlsson (2. huhtikuuta 1947 Nyköping, Ruotsi – 28. lokakuuta 2009 Nyköping ) oli ruotsalainen ralliautoilija.
Ura

Carlsson voitti vuoden 1988 Australian rallin, joka ei vielä tuona vuonna ollut osa rallin MM-sarjaa vaan kandidaatti.
Carlssonin paras menestys MM-sarjassa osui kaudelle 1989, jolloin hän voitti Mazda 323 4WD -autollaan Uuden-Seelannin rallin ja Ruotsin rallin, jotka kuuluivat MM-sarjaan. Samana vuonna hän sijoittui kuljettajien MM-sarjassa seitsemänneksi. Jo edellisenä vuonna hän voitti Australian rallin, joka ei kuitenkaan vielä tuolloin ollut MM-osakilpailu. Carlsson aloitti ralliuransa BMW:n ja Mercedesin autoilla ennen kuin Mazdan talli palkkasi hänet 1980-luvun puolivälissä. Ingvar Carlsson menehtyi 62 vuoden ikäisenä  nopeasti edenneeseen sairauteen.
Rallin MM-sarjan voitot

| Nro | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1989 |  Ruotsin ralli | Per Carlsson | Mazda 323 4WD |
| 2 | 1989 |  Uuden-Seelannin ralli | Per Carlsson | Mazda 323 4WD |
Aiheesta muualla

Ingvar Carlsson World Rally Archive (englanniksi)
Instanssi (ohjelmointi)

Instanssi eli esiintymä eli ilmentymä on tietojenkäsittelytieteessä käytetty sana.
Tietokonegrafiikka

Tietokonegrafiikassa instanssilla viitataan objekteihin kun samoja polygonimalleja käytetään useita kertoja. Esimerkiksi sama teekannu voidaan näyttää 100 kertaa erilaisella paikalla ja asennolla (transformaatio), mutta käyttäen samaa geometriaa.
Käyttöjärjestelmissä

Tietokoneohjelman instanssilla tarkoitetaan suoritettavaa ohjelmaa, joka on ladattu tietokoneen muistiin.
Unixissa ohjelma on suoritettava tiedosto ja prosessi on ohjelman suorituksen instanssi. Monia prosesseja voidaan suorittaa yhtä aikaa (moniajoksi kutsuttu ominaisuus) ja monia instansseja ohjelmasta voi esiintyä samaan aikaan järjestelmässä.
Olio-ohjelmoinnissa

Olio-ohjelmoinnissa luokan edustajaa. Yhdestä luokasta voidaan luoda useita esiintymiä. Luokka määrittelee olion piirteet, sen sisältämät muuttujat ja metodit, esiintymä puolestaan antaa muuttujille arvot ja mahdollistaa metodien kutsumisen. Jos luokka on vaikkapa TuotteenVäri, siitä voitaisiin luoda esimerkiksi esiintymät sininen, punainen ja musta.  Luokan määrittely voisi tässä tapauksessa kertoa, että TuotteenVärillä on RGB-väriarvon sisältävä muuttuja, mutta vasta luokan esiintymät antavat kyseiselle muuttujalle jonkun arvon.
Pääsääntöisesti ohjelmissa kutsutaan luotujen esiintymien metodeja, ei luokkien metodeja. Tähän on tosin poikkeuksia.
Särkkä (täsmennyssivu)

Särkkä voi tarkoittaa seuraavia:
särkkä, vedenalainen tai matala hiekka- tai muun aineksen muodostama kasauma esimerkiksi järvessä tai joenuomassa
Paikannimi

Särkkä, saari Helsingissä
Särkkä, saari Naantalissa
Särkkä, tanssilava Punkalaitumella
Särkänniemi, puhekielessä joskus Särkkä, huvipuisto Tampereella
Sukunimi

Benjamin Särkkä (s. 1983), suomalainen tietoturva-alan vaikuttaja
Eeva Särkkä (o.s. Tiitinen, 1935–1989), suomalainen kansanedustaja ja toimittaja
Iro Särkkä (s. 1978), suomalainen politiikan tutkija
Jussi Särkkä (s. 1961), suomalainen fagotisti
Matti Särkkä (s. 1940), suomalainen kuvataiteilija ja kirjailija
Sabina Särkkä (s. 1989), suomalainen malli
Toivo Särkkä (myös T. J. Särkkä, alk. Silén, 1890–1975), suomalainen elokuvatuottaja ja -ohjaaja
Wille Särkkä  (1877–1946), Edistyspuolueen (alk. Nuorsuomalaisten) kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Särkkä”, voi hakea sivunnimihaulla, laajalla sivunnimihaulla tai tekstihaulla.
Suurkaupungin varjot

Suurkaupungin varjot tai Suurkaupungin varjoja voi tarkoittaa seuraavia:
Suurkaupungin varjoja (Shadows of Paris), yhdysvaltalainen elokuva vuodelta 1924
Suurkaupungin varjoja (The Racket), yhdysvaltalainen elokuva vuodelta 1951
Suurkaupungin varjot (Alibi), yhdysvaltalainen elokuva vuodelta 1929
Suurkaupungin varjot (City for Conquest), yhdysvaltalainen elokuva vuodelta 1940.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suurkaupungin varjot”, voi hakea sivunnimihaulla, laajalla sivunnimihaulla tai tekstihaulla.
Suomen arvopaperimarkkinalaki

Arvopaperimarkkinalaki säätelee arvopapereista laadittavaa esitettä, arvopaperin liikkeeseenlaskijan tiedonantovelvollisuutta, julkista ostotarjousta ja tarjousvelvollisuutta, markkinoiden väärinkäyttöä sekä seuraamuksia ja muutoksenhakua. Lakia on muutettu useaan otteeseen.
Arvopaperilaissa on erikseen määritelty, että mitkä kaikki ovat lain tarkoittamia arvopapereita. Arvopaperimarkkinalain mukaan arvopaperit ovat vaihdantakelpoisia ja ne on saatettu tai saatetaan yleiseen liikkeeseen useiden samansisältöisistä oikeuksista annettujen arvopapereiden kanssa. Jos arvopaperi ei täytä näitä vaatimuksia, arvopaperimarkkinalaki ei koske sitä.
Aiheesta muualla

Arvopaperimarkkinalaki valtion säädöstietopankissa Finlexissä
Särkisjärvi (Jämsä, Lahdenkylä)

| Särkisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°59′43″N, 24°40′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  uoma Kuoreveteen 
Järvinumero:  35.611.1.015
Mittaustietoja
Pinnankorkeus:  98,9 m  
Rantaviiva:  0,669 km  
Pinta-ala:  2,538 ha  
Saaria:  ei saaria 
 fiSärkisjärvi 
Särkisjärvi  on Keski-Suomessa Jämsässä Lahdenkylänn lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,5 hehtaaria ja se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.
Särkisjärvi (Jämsä, Matokulma)

| Särkisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′23″N, 24°53′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  oja Kerteselkään 
Järvinumero:  35.692.1.008
Mittaustietoja
Pinnankorkeus:  106,6 m  
Rantaviiva:  0,458 km  
Pinta-ala:  1,048 ha  
Saaria:  ei saaria 
 fiSärkisjärvi 
Särkisjärvi  on Keski-Suomessa Jämsässä Matokulman kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,0 hehtaaria ja se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 450 metriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Tankebyggarorden

Våra försök oli seuran julkaisema kirja.
Tankebyggarorden oli Ruotsin ensimmäinen kirjallisuusseura. Seura toimi vuosina 1753–1763.